Diari Oficial de la Generalitat Valenciana


Sumari del DOGV 5991, del 08-04-2009 (2009/3882)

Informació pública del període preliminar de participació ciutadana sobre unitats de paisatge i elements ambientals.
--------------------------------------------------------------------------------------------------------------------

### Dades del document

Número de DOGV
:   5991

Data del DOGV
:   08-04-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/3882


Data del document
:   30-03-2009

Organisme emissor
:   Ajuntament de Parcent

Tipus de document
:   Informació Pública

Descriptors 

:   * Parcent
    * pla d'urbanisme
    * administració local

Informació pública del període preliminar de participació ciutadana sobre unitats de paisatge i elements ambientals. [2009/3882]  
Máximo Revilla Martínez, alcalde president de l'Ajuntament de Parcent, en el dia de hui, ha resolt:  
Considerada l'obsolescència de les normes subsidiàries de planejament municipal que daten de 1991.  
Vista necessària l'adequació dels instruments urbanístics a la realitat ambiental vigent així com els de caràcter supramunicipal.  
Admesa la necessitat i l'exigència que qualsevol instrument ambiental o urbanístic siga sotmés, a títol preliminar, a un procés de participació ciutadana.  
L'entrada en vigor del Reglament de Paisatge de la Comunitat Valenciana i la carència de guies de participació pública en paisatge a què es referix l'article 17.2.c) de l'esmentat Reglament als efectes de definir les activitats i mètodes de consulta que millor expressen la importància que els paisatges tenen per al públic interessat a partir dels valors, desitjos i preferències que els són atribuïts, fa que els estudis preliminars a qualsevol instrument de paisatge o urbanístic hagen de ser sotmesos a participació pública, de manera que permeta exercitar anticipadament els drets d'efectuar al·legacions, suggeriments, i intervindre en el propi procés de redacció d'instruments d'ordenació del paisatge, facultats que se li atorguen per la legislació vigent en estadi ulterior, i que permeten un coneixement anticipat i valorat de determinades dades que aquest Ajuntament considera necessàries, tot això i sense perjuí que puga tornar a ser reiterada l'opinió i defensa en moment posterior.  
Estimant adequat donar curs a la governança del territori, institució basada en el Llibre Blanc de la Governança de la Unió Europea implantada en països com França, i constituint la dita governança un model en la presa de decisions territorials basat en els principis de responsabilitat, coherència, eficàcia, participació social i accessibilitat a la informació territorial, considera esta corporació necessària la seua posada en pràctica a nivell municipal.  
Vista la necessitat d'incorporar la creixent sensibilitat social pel paisatge elevant-la a rang de planejament general per primera vegada  
Vist el marc normatiu vigent, establit per l'article 6 de la Llei 16/2005, de 30 de desembre, Urbanística Valenciana, per l'article 554 del Decret 67/2006, de 12 de maig, del Consell, que aprova el Reglament d'Ordenació i Gestió Territorial i Urbanística, per l'article 10 de la Llei 9/2006, de 28 d'abril, sobre avaluació dels efectes de determinats plans i programes en el medi ambient, en els articles 2.g, 10 i 89 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge, i per l'article 11 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana.  
Per tot el que antecedeix acorda:  
Primer. Incoar expedient de participació ciutadana i iniciar una fase prèvia d'informació i participació ciutadana d'acord, per un termini d'un mes, que es computarà a partir de la data de la publicació en el Diari Oficial de la Comunitat Valenciana de la present resolució, tot això amb caràcter preliminar en relació amb els futurs estudi de paisatge, avaluació ambiental estratègica i la resta de tràmits propis dels instruments urbanístics de planejament general, amb l'objecte que els ciutadans expressen les opinions, suggeriments i manifestacions que estimen pertinents a través dels mitjans que s'assenyalen en este acord.   
Segon. Atorgar la màxima publicitat al present acord per mitjà de la inserció d'edictes en el Diari Oficial de la Comunitat Valenciana, tauler d'edictes de la corporació, i en qualssevol altres mitjans a fi que es permeta conèixer l'opinió i criteri de totes les persones físiques i jurídiques que desitgen posar-ho en coneixement municipal.  
Tercer. Comunicar a les associacions de Parcent la incoació de participació ciutadana als efectes oportuns.  
Quart. Autoritzar i habilitar esta Alcaldia Presidència per a organitzar els actes següents:  
- Dijous 26 de març: xerrada explicativa a càrrec de Gustavo Marina, Rafael Barrera i Diana Zarza a les 20.00 hores. Lloc: Cooperativa.   
- A partir del dilluns 30 de març: enquesta Parcent i el seu paisatge. És molt senzilla i a més serà explicada per personal qualificat. Imprescindible cita prèvia: en horari d'oficines de l'Ajuntament; s'ha de presentar DNI. A partir de 16 anys. Duració: uns 40 minuts.   
Dilluns, dimecres i divendres: de 09.30 a 14.30 hores.  
Dilluns i dimarts: de 16.30 a 21.00 hores.   
Dissabtes: de 09.00 a 14.00 hores.   
- Dissabte 4 d'abril: taller caminata pel PRV 158 (circuit 2). Dificultat: elevada (14 km, 700 metres de desnivell). Inscripcions amb assegurança: fins al dijous 2 d'abril. Eixida: 07.45 hores. Lloc d'eixida: Ajuntament. Duració aproximada: 6 hores (s'ha de portar esmorzar i roba i calçat adequats). Qui vulga fer-la parcialment o esperar en llocs de pas, pot fer-ho. Els horaris aproximats de pas són: 08.30, Font de la Foia, a partir de les 12.00, mirador del Coll de Rates.   
- Dissabte 18 d'abril: taller caminata apte per a totes les edats (circuit 1: volta per darrere del poble, Arenal i Solana). Eixida: 09.30 hores. Lloc eixida: Ajuntament. Duració aproximada: 2 hores.   
· Dissabte 9 de maig: final de l'exposició i de l'enquesta.  
De la mateixa manera, es faculta l'Alcaldia per a portar a terme tots els tallers, taules, jornades, trobades o qualssevol actes que s'estimen pertinents amb l'objecte de garantir la major difusió d'aquest procés així com garantir la participació ciutadana de la documentació que l'Ajuntament de Parcent posa a disposició dels ciutadans i que és:  
- Tres taules que versen sobre cinc unitats de paisatge (agrícola, urbana, fluvial, forestal consolidada i forestal en desenvolupament).  
- Un mapa de recursos paisatgístics.  
- Tres taules amb mapa de punts d'observació i fotografies.  
Cinqué. Establir com a vies per a realitzar la participació:   
5.1. Per a obtindre informació:  
Pàgina web de l'Ajuntament: .  
Oficina del registre municipal de l'Ajuntament de dilluns a divendres en horari de matí de 09.00 a 14.00 hores i dilluns i dijous de 17.00 a 20:00 hores en horari de vesprada .  
5.2. Per a manifestar l'opinió: amb ocasió dels tallers caminates, es repartirà informació i es realitzaran enquestes.  
Sisé. Contra el present acte, que és de mer tràmit, que és executiu i no decidix sobre el fons de l'assumpte, no es podrà interposar cap recurs administratiu ni contenciós administratiu, sense perjuí del dret a al·legar i participar en tot el que s'estime oportú, perquè siga tingut en compte per l'òrgan competent quan s'adopte resolució que pose fi a la via administrativa.  
Parcent, 30 de març de 2009.- L'alcalde president: Máximo Revilla Martínez.